Fregata "Regina Maria" și-a încheiat misiunea NATO mai devreme. 110 militari au fost infectați cu SARS-CoV-2.
Fregata "Regina Maria" a acostat în această dimineață în portul Constanța. 110 militari au fost confirmați cu virusul SARS-CoV-2. Persoanele infectate sunt asimptomatice, doar patru militari au forme ușoare.
Fregata "Regina Maria" își încheie misiunea NATO din Marea Mediterană, mai devreme decât era planificat. Asta, după ce, mai mulți militari aflați la bord au fost infectați cu virusul SARS-CoV-2.În urmă cu o săptămână au apărut primele două cazuri la bord. Colonelul Cornel Pavel a spus că militarii care prezentau simptome au fost evacuați imediat de la bordul navei într-un port din Turcia. Ulterior, ei au fost repatriați cu aeronavă.Tot echipajul a fost testat PCR luni. Rezultatele au arătat că 110 militari de pe fregata "Regina Maria" sunt infectați. Conducerea Forțelor Navale a luat decizia de a încheia mai repede misiunea și de a se întoarce nava în țară.Fregata "Regina Maria" a acostat în această dimineață în portul Constanța. Cei 110 militari pozitivi au fost împărțiți în serii și sunt evaluați de medicii de la spitalul modular din Constanța. Persoanele infectate sunt asimptomatice, doar patru militari au forme ușoare de manifestare a COVID-19.